CELEX: 32010B0534
Language: mt
Date: 2010-05-05 00:00:00
Title: Deċiżjoni tal-Parlament Ewropew tal-5 ta’ Mejju 2010 dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2008

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/178
            
         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2008
   (2010/534/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea tal-Ferroviji għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ferroviji għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta’ April 2004 li jistabbilixxi Aġenzija Ewropea tal-Ferroviji (3), u b’mod partikulari l-Artikolu 39 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0084/2010),
   
               1.
            
            
               Jagħti l-kwittanza lid-Direttur Eżekuttiv tal-Aġenzija Ewropea tal-Ferroviji fir-rigward tal-implimentazzjoni tal-baġit tal-Aġenzija għas-sena finanzjarja 2008;
            
         
               2.
            
            
               Jippreżenta l-kummenti tiegħu fir-riżoluzzjoni ta’ hawn taħt;
            
         
               3.
            
            
               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li tifforma parti integrali tagħha, lid-Direttur Eżekuttiv tal-Aġenzija Ewropea tal-Ferroviji, lill-Kunsill, il-Kummissjoni u l-Qorti tal-Awdituri, u sabiex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Jerzy BUZEK
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 304, 15.12.2009, p. 89.
   
      (2)  ĠU L 248, 16.9.2002, p. 1.
   
      (3)  ĠU L 164, 30.4.2004, p. 1.
   
      (4)  ĠU L 357, 31.12.2002, p. 72.
    ---documentbreak--- 
   
               25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/179
            
         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea tal-Ferroviji għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ferroviji għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7–0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tad-29 ta’ April 2004 li jistabbilixxi Aġenzija Ewropea tal-Ferroviji (3), u b’mod partikulari l-Artikolu 39 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7–0084/2010),
   
               A.
            
            
               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li t-tranżazzjonijiet bażiċi huma legali u regolari,
            
         
               B.
            
            
               billi fit-23 ta’ April 2009, il-Parlament ta l-kwittanza lid-Direttur Eżekuttiv tal-Aġenzija Ewropea tal-Ferroviji għall-implimentazzjoni tal-baġit tal-Aġenzija għas-sena finanzjarja 2008 (5), u billi, fir-riżoluzzjoni tiegħu li takkumpanja d-deċiżjoni ta’ kwittanza, il-Parlament fost affarijiet oħra:
               
                           —
                        
                        
                           osserva li mir-rapport annwali tal-Qorti tal-Awdituri għas-sena 2006 ħareġ ir-riżultat li l-baġit finali tal-Aġenzija għas-sena finanzjarja 2007 kien laħaq EUR 16 600 000 inkluża riżerva ta’ EUR 1 900 000; josserva wkoll li fi tmiem l-2007, 3 400 000 EUR ġew ikkanċellati inkluża r-riżerva u li, barra minn hekk, 2 700 000 EUR ġew trasferiti għall-2008;
                        
                     
                           —
                        
                        
                           tħasseb dwar il-konklużjoni tal-Qorti tal-Awdituri li skont din iżjed minn 35 % tal-approprjazzjonijiet finali ma kinux intużaw, li skont il-Qorti tal-Awdituri, turi biċ-ċar li l-proċeduri tal-programmazzjoni u tat-twaqqif tal-baġit applikati mill-Aġenzija juru nuqqasijiet serji;
                        
                     
                           —
                        
                        
                           stieden l-Aġenzija, skont l-Artikolu 5(3) tar-Regolament (KE, Euratom) Nru 2343/2002, biex timmaniġġja l-flus b’mod rigoruż sabiex jiġi garantit li l-bilanċi tal-flus jiġu limitati għal bżonnijiet ġustifikati b’mod xieraq u biex tingħata attenzjoni partikolari għat-titjib tal-immaniġġjar tagħha tal-flus;
                        
                     
         
               1.
            
            
               Jilqa’ b’sodisfazzjon il-fatt li l-Qorti tal-Awdituri sabet li l-kontijiet tal-Aġenzija għall-2008 huma affidabbli u li t-tranżazzjonjiet sottostanti, meqjusa b’mod ġenerali, huma legali u regolari;
            
         
               2.
            
            
               Jinnota li l-Aġenzija rċeviet EUR 18 000 000 f’approprjazzjonijiet għall-impenji u għall-ħlasijiet mill-baġit tal-Unjoni tal-2008;
            
         
      Rendiment
   
   
               3.
            
            
               Jitlob lill-Aġenzija biex tippreżenta, f’ tabella li għandha tinhemeż mar-rapport li jmiss tal-Qorti tal-Awdituri, analiżi komparattiva tal-operazzjonijiet li saru matul is-sena tal-kwittanza eżaminata u dawk li saru matul is-sena finanzjarja preċedenti, sabiex l-awtorità tal-kwittanza tkun tista’ tevalwa b’mod iżjed effettiv ir-rendiment tal-Aġenzija minn sena għall-oħra;
            
         
               4.
            
            
               Jisħaq fuq l-importanza li l-Aġenzija tfassal objettivi SMART u indikaturi RACER fil-programmazzjoni tagħha sabiex tevalwa l-operazzjonijiet tagħha; madankollu jinnota b’sodisfazzjon li l-Aġenzija ddikjarat li qieset dawn ir-rimarki fil-programm tagħha għall-2009; jistieden ukoll lill-Aġenzija biex tqis l-introduzzjoni ta’ dijagramma ta’ Gantt fil-programmazzjoni ta’ kull attività operattiva tagħha, bil-għan li tindika b’mod konċiż iż-żmien li jkun ħa kull membru tal-istaff fuq proġett u tħeġġeġ approċċ favur il-kisba tar-riżultati;
            
         
               5.
            
            
               Jinnota l-osservazzjoni tal-Qorti tal-Awdituri dwar il-fatt li l-Aġenzija taqsam l-attivitajiet tagħha fuq żewġ postijiet (Valenciennes u Lille) li jwasslu għal spejjeż addizzjonali;
            
         
      It-trasferiment ta’ approprjazzjonijiet
   
   
               6.
            
            
               Jinnota li l-Qorti tal-Awdituri sabet li iżjed minn 4 100 000 EUR ġew trasferiti għall-2009, li minnhom madwar 3 900 000 EUR jikkonċernaw l-infiq amministrattiv u operattiv (jiġifieri 57 % tal-approprjazzjonijiet annwali relevanti tat-Titoli II u III); jenfasizza li din is-sitwazzjoni tiżvela d-diffikultajiet li ffaċċjat l-Aġenzija fir-rigward tal-programmazzjoni u l-immaniġġjar baġitarju tal-attivitajiet tagħha;
            
         
      Proċeduri tal-akkwisti
   
   
               7.
            
            
               Jesprimi tħassib dwar id-dgħufijiet fil-proċeduri tal-akkwist żvelati mill-verifika tal-Qorti tal-Awdituri;
            
         
               8.
            
            
               Jifraħ lill-Aġenzija talli waqqfet pjan ta’ azzjoni biex tirranġa n-nuqqasijiet fil-qasam tal-proċeduri tal-akkwisti identifikati mill-Qorti tal-Awdituri u li kienu qed ifixklu t-trasparenza tal-proċeduri;
            
         
      Verifika interna
   
   
               9.
            
            
               Jirrikonoxxi li 32 rakkomandazzjoni minn 36 magħmula mis-Servizz tal-Verifika Interna (SVI) ġew implimentati fl-2006; fost l-4 rakkomandazzjonijiet li għadhom fil-proċess, 1 hija meqjusa ‘kritika’ u 3 huma meqjusa ‘vera importanti’; għalhekk iħeġġeġ lill-Aġenzija biex timplimenta ċertu standards ta’ kontroll intern relatati mal-firem tal-banek, it-tqassim tad-dmirijiet, l-impjiegi sensittivi u ż-żamma tas-setgħat tad-delegazzjoni;
            
         
               10.
            
            
               Jirreferi, għal osservazzjonijiet oħra ta’ natura orizzontali li jakkumpanjaw id-Deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 (6) dwar ir-rendiment, l-immaniġġjar finanzjarju u l-kontroll tal-aġenziji.
            
         
      (1)  ĠU C 304, 15.12.2009, p. 89.
   
      (2)  ĠU L 248, 16.9.2002, p. 1.
   
      (3)  ĠU L 164, 30.4.2004, p. 1.
   
      (4)  ĠU L 357, 31.12.2002, p. 72.
   
      (5)  ĠU L 255, 26.9.2009, p. 167.
   
      (6)  Testi adottati, P7_TA(2010)0139 (ara paġna 241 ta' dan il-Ġurnal Ufficiali).